Jongste Covid-19-statistiek vir SA bekendgemaak(Foto: Brian Inganga/AP) Altesaam 2 173 persone het teen Sondag (12 April 2020) positief getoets vir Covid-19 in Suid-Afrika. Dit is 145 gevalle meer as die vorige verslag. Dr. Zweli Mkhize, minister van gesondheid, het gesê altesaam 80 085 toetse is reeds gedoen. “Ons sien ook ŉ toename in die getal toetse wat by staatslaboratoriums gedoen word,” het hy gesê. “Van die 5 032 toetse wat die afgelope dag gedoen is, is 3 192 in staatslaboratoriums gedoen.” Só lyk die provinsiale statistiek: Gauteng – 865 Wes-Kaap – 587 KwaZulu-Natal – 443 Vrystaat – 96 Oos-Kaap – 88 Limpopo – 23 Mpumalanaga – 21 Noordwes – 19 Noord-Kaap – 16 Provinsie onbekend – 15 Wil jy op hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.